Maauimalan lippujen hinnoista ehdotus, tarjolla kolmenlaisia lippuja – Katso esitys hinnastosta

Petteri Mäkinen

Esitykset elokuun alussa avattavan Tampereen uuden maauimalan lippujen hinnoista ovat valmistuneet.

Tampereen kaupungin liikunta- ja nuorisoyksikön suunnittelemasta hinnastosta tehdään lopullinen päätös myöhemmin.

Maauimalaan ja sen vieressä olevaan Tampereen uintikeskukseen eli Kalevan uimahalliin myydään kolmenlaisia lipputuotteita. Lipun voi ostaa joko jompaankumpaan erikseen tai hankkia yhteisslipun, jolla pääsee kumpaankin.

Esityksen mukaan kertalippu aikuiselle pelkkään maauimalaan maksaisi 5,50 euroa ja 4–16-vuotiaalle lapselle 2,20. Nuorille, senioreille ja opiskelijoille hinta on 3,30. Alle 4-vuotiaat pääsevät uimaan maksutta.

Kymmenen kerran sarjakortti pelkkään maauimalaan maksaa aikuiselle 44 euroa ja 4–16-vuotiaalle lapselle 16,50.

Yhteissisäänpääsymaksu on normaalin Tampereen uintikeskuksen hinnan päälle maksettava hinta.

Aikuisen kertalippuna yhteissisäänpääsy maksaa 2,20 uimahallin normaalin 7,20 euron päälle eli yhteensä 9,40. Alle 17-vuotiaalla lapsella yhteissisäänpääsy maksaa yhteensä 3,30. Myös yhteissisäänpääsyn voi maksaa 10 kerran sarajakortilla.

Tampereen maauimala aukeaa elokuun alussa ja on tänä vuonna auki syyskuun loppuun saakka.